Murray og Ferrer til kvartfinale
Andy Murray ble tvunget ut i tiebreak av Michail Justsjnij, men gikk klart videre til kvartfinalen i Wimbledon. Også David Ferrer vant i fjerde runde mandag. Murray ble tidvis presset av sin russiske motstander, men holdt roen hele veien. For første gang måtte det britiske hjemmehåpet ut i tiebreak i årets Wimbledon-turnering. Han vant til slutt 6-4, 7-6 (7-5), 6-1. - Da jeg skaffet meg en ledelse i tredje sett, jobbet jeg hardt for å unngå at han (Justsjnij) skulle komme tilbake slik han gjorde i annet sett. Det var noen tøffe situasjoner, men jeg følte meg rolig allerede før kampen, sa Murray etter seieren. Skotten lå under 2-5 i annet sett, men kjempet seg tilbake og sikret tiebreak. Murray vant tiebreaket da han på stillingen 6-5 vartet opp med en kraftig retur på en svak serve fra 20.-seedede Justsjnij.I tredje sett gjorde Murray kort prosess. Murray tapte for Roger Federer i fjorårets Wimbledon-finale. I år røk sveitseren tidlig ut. Også Rafael Nadal forsvant overraskende tidlig. I kvartfinalen skal Murray opp mot spanske Fernando Verdasco. Det er hans sjette strake kvartfinale i Wimbledon. Han mener det ikke er opplagt at han tar seg til en ny finale. - Jeg konsentrerer meg om én kamp om gangen. Serena Williams, Rafa og Roger har alle røket ut. De er bedre spillere enn meg. Hvis de kan tape, så kan jeg det også, sa Murray.Tidligere mandag gikk David Ferrer videre til kvartfinalen som førstemann. Spanjolen slo Ivan Dodig 3-1 i sett. Fjerdeseedede Ferrer måtte se kroaten Dodig ta hjem det første tiebreak-settet med 7-3. Også det andre settet ble avgjort i tiebreak, men da var Ferrer best og vant 8-6. De neste settene var Roland Garros-finalisten ikke nådig og vant med to ganger 6-1 i settsifre. Ferrer møter Juan Martin Del Potro i sin kvartfinale.Menn: Andy Murray (2), Storbritannia - Michail Justsjnij (20), Russland 6-4, 7-6 (7-5), 6-1, David Ferrer (4), Spania - Ivan Dodig, Kroatia 6-7 (3-7), 7-6 (8-6), 6-1, 6-1, Juan Martin del Potro (8), Argentina - Andreas Seppi (23), Italia 6-4, 7-6 (7-2), 6-3, Jerzy Janowicz (24), Polen - Jürgen Melzer, Østerrike 3-6, 7-6 (7-1), 6-4, 4-6, 6-4, Lukasz Kubot, Polen - Adrian Mannarino, Frankrike 4-6, 6-3, 3-6, 6-3, 6-4, Adrian Mannarino, Frankrike 4-6, 6-3, 3-6, 6-3, 6-4, Fernando Verdasco, Spania - Kenny de Schepper, Frankrike 6-4, 6-4, 6-4.Sabine Lisicki (23), Tyskland - Serena Williams (1), USA 6-2, 1-6, 6-4, Agnieszka Radwanska (4), Polen - Zwetana Pironkowa, Bulgaria 4-6, 6-3, 6-3, Li Na (6), Kina - Roberta Vinci (11), Italia 6-2, 6-0, Petra Kvitova (8), Tsjekkia - Carla Suarez Navarro (19), Spania 7-6 (7-5), 6-3, Marion Bartoli (15), Frankrike - Karin Knapp, Italia 6-2, 6-3, Sloane Stephens (17), USA - Monica Puig, Puerto Rico 4-6, 7-6, 6-1, Kirsten Flipkens (20), Belgia - Flavia Pennetta, Italia 7-6 (7-2), 6-3, Kaia Kanepi, Estland - Laura Robson, Storbritannia 7-6 (8-6), 7-5.
Andy Murray ble tvunget ut i tiebreak av Michail Justsjnij, men gikk klart videre til kvartfinalen i Wimbledon. Også David Ferrer vant i fjerde runde mandag.